CELEX: C2006/048/28
Language: da
Date: 2006-02-25 00:00:00
Title: Sag C-425/05: Sag anlagt den  29. november 2005  af Kommissionen for De Europæiske Fællesskaber mod Irland

25.2.2006   
            
            
               DA
            
            
               Den Europæiske Unions Tidende
            
            
               C 48/15
            
         Sag anlagt den 29. november 2005 af Kommissionen for De Europæiske Fællesskaber mod Irland
   (Sag C-425/05)
   (2006/C 48/28)
   Processprog: engelsk
   Ved De Europæiske Fællesskabers Domstol er der den 29. november 2005 anlagt sag mod Irland af Kommissionen for De Europæiske Fællesskaber ved Ulrich Wölker og Michael Shotter, som befuldmægtigede, og med valgt adresse i Luxembourg.
   Kommissionen har nedlagt følgende påstande:
   
               1.
            
            
               Det fastslås, at Irland har tilsidesat sine forpligtelser i henhold til artikel 4, stk. 2, nr. iii), artikel 4, stk. 4, nr. iv), artikel 5, stk. 3, og artikel 20, stk. 3, i Europa-Parlamentets og Rådets forordning (EF) nr. 2037/2000 (1) af 29. juni 2000 om stoffer, der nedbryder ozonlaget, idet det ikke har tilvejebragt de oplysninger om methylbromid, der er nævnt i artikel 4, stk. 2, nr. iii), de oplysninger om haloner, der er nævnt i artikel 4, stk. 4, nr. iv), og i artikel 5, stk. 3, og de oplysninger om tidsplanen for og resultatet af stikprøveundersøgelser i forbindelse med importen af kontrollerede stoffer, der er nævnt i artikel 20, stk. 3, i denne forordning.
            
         
               2.
            
            
               Irland tilpligtes at betale sagens omkostninger.
            
         Søgsmålsgrunde og væsentligste argumenter:
   Forordningens artikel 4, stk. 2, nr. iii), artikel 4, stk. 4, nr. iv), artikel 5, stk. 3, og artikel 20, stk. 3, indeholder bestemmelser om indgivelse af oplysninger til Kommissionen vedrørende de centrale spørgsmål i forordningen. Indgivelsen af disse oplysninger — dvs. årlige oplysninger om methylbromid og haloner samt oplysninger om tidsplanen for og resultatet af stikprøveundersøgelser i forbindelse med import af kontrollerede stoffer — er afgørende for at nå forordningens mål og for gennemførelsen af Det Europæiske Fællesskabs forpligtelser i henhold til Wienerkonventionen om beskyttelse af ozonlaget og forpligtelserne i henhold til Montreal-protokollen om stoffer, der nedbryder ozonlaget, som Fællesskabet har tiltrådt ved Rådets beslutning 88/540/EØF (2).
   Til dato har Irland ikke meddelt Kommissionen de fornødne oplysninger i henhold til ovennævnte artikler i forordningen.
   
      (1)  Europa-Parlamentets og Rådets forordning (EF) nr. 2037/2000 af 29.6.2000 om stoffer, der nedbryder ozonlaget (EFT L 244 af 29.9.2000, s. 1).
   
      (2)  EFT L 297 af 31.10.1988, s. 8.